รัฐบาลไทย-ข่าวทำเนียบรัฐบาล-ปลัด พม. นำทีมลงพื้นที่น้ำท่วมมอบถุงยังชีพช่วยเหลือกลุ่มเปราะบางในจังหวัดนครสวรรค์และชัยนาท
วันอังคารที่ 12 ตุลาคม 2564
ปลัด พม. นําทีมลงพื้นที่น้ําท่วมมอบถุงยังชีพช่วยเหลือกลุ่มเปราะบางในจังหวัดนครสวรรค์และชัยนาท
ปลัด พม. นําทีมลงพื้นที่น้ําท่วมมอบถุงยังชีพช่วยเหลือกลุ่มเปราะบางในจังหวัดนครสวรรค์และชัยนาท
วันที่ 9 ต.ค. 64เวลา 09.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยนายอนุกูล ปีดแก้ว อธิบดีกรมพัฒนาสังคมและสวัสดิการ ลงพื้นที่จังหวัดนครสวรรค์ เพื่อมอบถุงยังชีพ จํานวน 200 ชุด ช่วยเหลือผู้ประสบภัยน้ําท่วม ณ วัดเนินมะขามงาม ตําบลหนองกระโดน อําเภอเมืองนครสวรรค์ จากนั้น ได้ลงพื้นที่เยี่ยมบ้านครอบครัวกลุ่มเปราะบางประสบปัญหาความเดือดร้อนและยากลําบากจากภัยน้ําท่วม จํานวน 3 ครอบครัว พร้อมทั้งมอบถุงยังชีพ นอกจากนี้ เวลา 12.00 น. ได้เดินทางไปลงพื้นที่จังหวัดชัยนาท เพื่อมอบถุงยังชีพ จํานวน 200 ชุด ช่วยเหลือผู้ประสบภัยน้ําท่วม ณ ศูนย์พัฒนาเด็กเล็กเทศบาลตําบลหาดอาษา อําเภอสรรพยา อีกทั้งได้ลงพื้นที่เยี่ยมบ้านครอบครัวกลุ่มเปราะบางที่ได้รับผลกระทบจากภัยน้ําท่วม จํานวน 3 ครอบครัว และได้มอบถุงยังชีพ ทั้งนี้ มีนายรังสรรค์ ตันเจริญ ผู้ว่าราชการจังหวัดชัยนาท นางสาวชุติพร เสชัง รองผู้ว่าราชการจังหวัดนครสวรรค์ พร้อมด้วยพัฒนาสังคมและความมั่นคงของมนุษย์จังหวัด ทีม One Home พม. จังหวัด และผู้แทนหน่วยงานท้องถิ่นที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่บูรณาการให้ความช่วยเหลือร่วมกัน
นางพัชรีกล่าวว่า สําหรับการลงพื้นที่จังหวัดนครสวรรค์ ได้รับรายงานสถานการณ์อุทกภัย ว่า มีประชาชนได้รับผลกระทบ จํานวน 15 อําเภอ 54,134 ครัวเรือน และขณะนี้อยู่ระหว่างเร่งสํารวจความเสียหายเพื่อให้ความช่วยเหลืออย่างเร่งด่วนต่อไป ส่วนจังหวัดชัยนาทประสบอุทกภัยเนื่องจากน้ําล้นตลิ่งในเขตลุ่มน้ําเจ้าพระยา โดยพื้นที่ที่ประสบอุทกภัยรุนแรงมากที่สุด คือ อําเภอสรรพยา ขณะนี้ ได้ร่วมกับหน่วยงานที่เกี่ยวข้อง และองค์กรปกครองส่วนท้องถิ่นเร่งให้ความช่วยเหลือประชาชนผู้ประสบอุทกภัยในเบื้องต้น และอยู่ระหว่างการสํารวจความเสียหาย วันนี้ ได้ลงพื้นที่เยี่ยมพี่น้องประชาชน ทําให้ตนและคณะได้เห็นสภาพความเป็นอยู่ ความยากลําบากจริงๆ ทั้งนี้ กระทรวง พม. ในฐานะหน่วยงานที่ดูแลด้านสังคมมีความห่วงใยพี่น้องประชาชนที่ประสบอุทกภัย จึงได้ลงพื้นที่ช่วยเหลือ โดยเฉพาะกลุ่มเปราะบางที่เป็นกลุ่มเป้าหมายของกระทรวง พม. ทั้งผู้สูงอายุ คนพิการ เด็ก เยาวชน ผู้ป่วยติดเตียง พ่อแม่เลี้ยงเดี่ยว รวมทั้งคนเร่ร่อน ไร้บ้าน โดยวันนี้ ได้นําถุงยังชีพมามอบให้เพื่อบรรเทาความเดือดร้อนในเบื้องต้น เป็นการมาหนุนเสริมและรวมพลังหน่วยงานหลัก เพราะว่าการช่วยเหลือโดยหน่วยงานใดหน่วยงานหนึ่งไม่สามารถช่วยเหลือได้ครอบคลุมทุกมิติ แต่เมื่อเรารวมพลังเป็นทีมประเทศไทยร่วมมือกันทั้งท้องถิ่น จังหวัด และกระทรวง เพื่อเข้ามาดูแลพี่น้องประชาชน นับเป็นพลังที่สําคัญที่จะช่วยทําให้พี่น้องประชาชนสามารถพ้นวิกฤติในครั้งนี้ไปได้
นางพัชรีกล่าวเพิ่มเติมว่า หลังจากน้ําท่วมจะทําให้ปัญหาของประชาชนมีจํานวนมากขึ้น เพราะได้รับผลกระทบมากมาย ดังนั้น ทางกระทรวง พม. และทุกภาคส่วนที่เกี่ยวข้อง ต้องเตรียมความพร้อมที่จะรองรับช่วยเหลือพี่น้องประชาชนที่ได้รับผลกระทบ เพื่อให้สามารถดูแลตนเองและครอบครัวได้ อย่างไรก็ตามการลงพื้นที่ครั้งนี้ กระทรวง พม. เป็นหน่วยงานที่นําความห่วงใยของรัฐบาลมามอบให้พี่น้องประชาชนที่กําลังประสบอุทกภัย ซึ่งรัฐบาลและหน่วยงานภาครัฐไม่เคยทอดทิ้งใครไว้ข้างหลัง ทั้งนี้ หากพี่น้องประชาชนประสบปัญหาทางสังคม ได้รับความเดือดร้อนจากอุทกภัย สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์จังหวัดทั่วประเทศ และอาสาสมัครพัฒนาสังคมฯ (อพม.) ในพื้นที่